China beplan hoë spoed trein na VSA | Maroela Media
Hoewel die berigte nie meld hoe vinnig die trein sal ry nie, beoog China om treine wat teen 350 km/h kan ry, op die roete tussen Beijing en Shanghai in te span.
Om die projek 'n werklikheid te maak, sal 'n treintonnel van sowat 200 kilometer lank onderdeur die Beringstraat gebou moet word. Dit is ongeveer vier keer so lank soos die tonnel onderdeur die Engelse kanaal. Die tegnologie hiervan bestaan reeds, en sal onder meer ook ingespan word om 'n hoë snelheid treintonnel tussen Fujian en Taiwan te bou. Dit is nou mits die kopsku Taiwanese regering tot hierdie tonnel van 150 kilometer instem.